### Ο τόπος, η χώρα, ο πλανήτης που ζω: Ψηφιακό Υλικό για Εκπαιδευτικούς

Προτεινόμενη διάρκεια: 2 διδακτικές ώρες

Σύμφωνα με το Πρόγραμμα Σπουδών, ο γενικός στόχος της ενότητας είναι οι μαθητές/τριες να αναγνωρίσουν χαρακτηριστικά του πλανήτη τους.

Τα προσδοκώμενα μαθησιακά αποτελέσματα είναι οι μαθητές/τριες να είναι σε θέση να:

· εντοπίζουν τη χώρα τους, την Ευρώπη και άλλες χώρες, κυρίως εκείνες από τις οποίες προέρχονται μαθητές/τριες που φοιτούν στην τάξη με τη χρήση ενός ψηφιακού εργαλείου,

· περιγράφουν και σε τρισδιάσταση προβολή τη χώρα τους και άλλες χώρες με το ψηφιακό εργαλείο,

· εντοπίζουν τον Βόρειο και τον Νότιο πόλο της Γης,

· εντοπίζουν ότι το νερό στη Γη υπάρχει σε υγρή και στερεά μορφή και σε υδρατμούς στα σύννεφα,

· διαπιστώνουν ότι το μεγαλύτερο μέρος της επιφάνειας της Γης καλύπτεται από νερό,

· περιγράφουν τα σχήματα και τα είδη της ξηράς στη Γη,

· εντοπίζουν τη χώρα τους και την Ευρώπη καθώς και τις χώρες από τις οποίες κατάγονται μαθητές/τριες που φοιτούν στην τάξη σε ένα παγκόσμιο πολιτικό και γεωμορφολογικό χάρτη,

· ερευνούν και εντοπίζουν τα γεωμορφολογικά χαρακτηριστικά της Ευρώπης σε γεωμορφολογικό χάρτη (μεγάλες οροσειρές, ποτάμια, πεδιάδες και λίμνες της Ευρώπης),

· ερευνούν και να εντοπίζουν άλλες χώρες της Ευρώπης σε ένα πολιτικό χάρτη,

· κατασκευάζουν ένα μοντέλο γεωμορφολογικού χάρτη της Ευρώπης, αποτυπώνοντας τις μεγάλες οροσειρές, πεδιάδες, λίμνες και ποτάμια της Ευρώπης,

· κατασκευάζουν ένα μοντέλο πολιτικού χάρτη της Ευρώπης, αποτυπώνοντας με ένα χρώμα τις χώρες της Ευρωπαϊκής Ένωσης και τις πρωτεύουσές τους.

Απαντήσεις στις δραστηριότητες

Στη δραστηριότητα με το διαστημικό σημειωματάριο η σωστή σειρά των λέξεων από επάνω προς τα κάτω είναι: Βόρειος Πόλος, Νότιος Πόλος, στεριά, θάλασσα.

Στη δραστηριότητα με το σχήμα του πλανήτη η σωστή απάντηση είναι “σφαιρικό”.

Στη δραστηριότητα “Κι αν χωρίσουμε τη Γη στα δύο;!” η σωστή απάντηση είναι “ημισφαίρια”.

Στη δραστηριότητα με το ημισφαίριο της Ελλάδας, η σωστή απάντηση είναι “στο βόρειο ημισφαίριο”.

Στη δραστηριότητα με τον εννοιολογικό χάρτη, οι λέξεις που πρέπει να συμπληρωθούν είναι οι εξής:

Στη δραστηριότητα με τα ονόματα των ηπείρων, οι σωστές απαντήσεις είναι:

Αμερική, Ανταρκτική, Αφρική, Ευρώπη, Ασία, Ωκεανία

Στη δραστηριότητα με τις χώρες της Ευρώπης, οι μαθητές/τριες μπορούν να γράψουν κάποιες από τις παρακάτω:

Άγιος Μαρίνος, Αλβανία, Ανδόρα, Αυστρία, Βατικανό, Βέλγιο, Βόρεια Μακεδονία, Βοσνία και Ερζεγοβίνη, Βουλγαρία, Γαλλία, Γερμανία, Δανία, Ελβετία, Ελλάδα, Εσθονία, Ηνωμένο Βασίλειο, Ιρλανδία, Ισλανδία, Ισπανία, Ιταλία, Κροατία, Κύπρος, Λετονία, Λευκορωσία, Λιθουανία, Λιχτενστάιν, Λουξεμβούργο, Μάλτα, Μαυροβούνιο ,Μολδαβία ,Μονακό, Νορβηγία, Ολλανδία, Ουγγαρία, Ουκρανία, Πολωνία, Πορτογαλία, Ρουμανία ,Ρωσία, Σερβία, Σλοβακία ,Σλοβενία, Σουηδία, Τουρκία, Τσεχία, Φινλανδία

Στη δραστηριότητα με τα γεωμορφολογικά χαρακτηριστικά της Ευρώπης δίνονται τα παρακάτω παραδείγματα:

Βουνό: Άλπεις, νησί: Κύπρος, ποτάμι: Δούναβης, λίμνη: Λεμάν πεδιάδα: Βλαχίας